Biokontroll Hungária Nonprofit Kft.

Minden csepp számít – terepbejárás és szakmai nap Marispusztán
2025-11-15 09:30 - 14:30 (Europe/Helsinki) | Jonathermál Gyógy- és Élményfürdő, Motel és Kemping, Kőkútdűlő tanya 26., GPFW+CV Kiskunmajsa, 6120
A klímaváltozás és az aszály évek óta egyre nagyobb kihívást jelent a gazdálkodóknak Magyarországon, így a Duna-Tisza közi Homokhátságon is. A Marispusztai Önkéntes Vízőrzők példája megmutatja, milyen eredményeket lehet elérni összefogással és helyi kezdeményezéssel. A NAK keretében működő KAP-Hálózat Zöld Támogató Egysége november 15-én (szombaton) szakmai napot és terepbejárást szervez, ahol a résztvevők megismerhetik, hogyan indult el a változás, milyen lépésekre volt szükség, és mik a tapasztalatok.
A rendezvény délelőttjén szakmai előadások keretében szó lesz többek között a vízmegőrzés gyakorlati megoldásairól, az önkéntesség szerepéről, országos vízvisszatartási fejlesztésekről, illetve a pályázati és agrártámogatási lehetőségekről.
A terepi programon a résztvevők az önkéntesek vezetésével megtapasztalhatják, hogyan valósul meg a közösségi vízvisszatartás a gyakorlatban. A bemutató után lehetőség nyílik kérdésekre és közös tapasztalatcserére.
Időpont: 2025. november 15. (szombat)
Helyszín: Jonathermál Gyógy- és Élményfürdő, Motel és Kemping (6120 Kiskunmajsa, Kőkútdűlő tanya 26.)
Tervezett program:
09:30 – 10:00 Regisztráció, vendégfogadás
10:00 – 10:30 Marispusztai Önkéntes Vízőrzők: Vízvisszatartási jó gyakorlat és az önkéntesség szerepe a vízmegőrzésben
10:30 – 11:00 Országos Vízügyi Főigazgatóság: Vízgazdálkodási fejlesztések és a „Vizet a tájba!” program – gyakorlati tapasztalatok, gazdálkodói részvétel a vízmegtartásban, új együttműködési lehetőségek
11:00 – 11:30 Agrárminisztérium, Fejlesztéspolitikai Főosztály: Fenntartható mezőgazdaság és vízvisszatartás, pályázati lehetőségek, gazdálkodói szerepvállalás
11:30 – 12:30 Ebédszünet: Ebéd és kötetlen szakmai kapcsolatteremtés
12:30 – 14:00 Terepi bemutató a Marispusztai Önkéntes Vízőrzőknél: A helyi vízvisszatartás gyakorlati lépéseinek bemutatása az elárasztott területen
A rendezvény ingyenes, de regisztrációhoz kötött. Regisztráció »
Regisztrációs határidő: 2025. november 13.
További információ a rendezvényről »

A magyar agrárium fenntarthatósága: Helyzetkép és kilátások
2025-11-21 08:30 - 15:00 | Budapesti Corvinus Egyetem, Gellért Campus, Ménesi út 5., F2JX+7C Budapest, 1118
Program:
8.30 – 9.00: Érkezés, regisztráció
9:00 – 9.10: Megnyitó
(Dr. Ásványi Katalin, fenntarthatóságért felelős dékán, Budapesti Corvinus Egyetem)
9.10 – 9.30: Köszöntők
(Dr. Gondola Csaba, körforgásos gazdaságért és klímapolitikáért felelős államtitkár, Energiaügyi Minisztérium, Dr. Csorbai Hajnalka, stratégiai igazgató, Opten Kft., Prof. Jámbor Attila, intézetvezető, Budapesti Corvinus Egyetem)
9.30 – 10.15: A magyar agrárium fenntarthatósága kiadvány eredményeinek bemutatása
(Dr. Trautmann László, alelnök, Ifjúsági Vállalkozásélénkítő Egyesület, Zanócz Anett, PhD hallgató, Budapesti Corvinus Egyetem)
10.15 – 10.30: Kérdések és válaszok
10.30 – 11.00: Kávészünet
11.00 – 13.00: Kerekasztal-beszélgetések
11.00 – 12.00: Fenntarthatóság és termelékenység az agráriumban
(Moderátor: Ferenczi Gergely, céginformációs üzletág igazgató, Opten; résztvevők: Tóth József, ESG szakértő, Kall Ingredients Kft, Gallicoop Csoport, Éder Tamás, elnök, Magyar Húsiparosok Szövetsége, Nyitrai Ibolya, pénzügyi igazgató, KITE Zrt., Roszík Péter, ügyvezető, Biokontroll Hungária Kft.)
12.00 – 13.00: Fenntarthatósági kihívások az ellátási lánc mentén
(Moderátor: Prof. Jámbor Attila, intézetvezető, Budapesti Corvinus Egyetem; résztvevők: Hőgyész Anna, Fenntarthatósági vezető, Nestlé Hungária, Baksa Bettina, Fenntarthatósági vezető, UBM Csoport, Bidló Gábor, Vezérigazgató-helyettes, Első Pesti Malom- és Sütőipari Zrt.)
13.00 – 13.15: Zárás, konklúziók
13.15 – 15.00: Fogadás, szendvicsebéd, networking
A rendezvényen a részvétel ingyenes, de regisztrációhoz kötött.
Kérjük, részvételi szándékát az űrlap kitöltésével jelezze legkésőbb 2025. október 31-ig.

Portfolio Agrárszektor Konferencia 2025
2025-12-03 - 2025-12-05 | Hotel Azúr, Erkel Ferenc u. 2/c, Siófok, 8600, Magyarország
A Portfolio Csoport Agrárszektor Konferenciája az év egyik legrangosabb agrárszakmai eseménye. Az eredetileg kétnapos rendezvény háromnaposra bővült, mivel a december 3-4-i két főnapot december 2-án konferencia előest egészíti ki. Ezzel a rendezvény egyedülállóvá vált a hazai agráresemények rangsorában, mivel a leggazdagabb szakmai programot kínálja a résztvevők számára.
A Biokontroll Hungária Nonprofit Kft. ügyvezetője, dr. Roszík Péter ismét a rangos szakmai esemény felkért előadója lesz.
A konferencia értékelést ad az agrárium helyzetéről, egyúttal pedig felvázolja az ágazat előtt álló rövid- és hosszú távú fejlesztési és kitörési lehetőségeket, illetve bemutatja a vállalkozások üzleti döntéseihez szükséges mértékadó prognózisokat. A rendezvény átfogó és részletes módon jeleníti meg a mező- és élelmiszergazdaságot érintő legaktuálisabb témákat, így a lehető legteljesebb körű tájékoztatást nyújtja az agrárium sorsát döntően befolyásoló folyamatokról, és az éves agráresemények összegzése és értékelése mellett hosszabb távú jövőképet is felvázol a résztvevők számára a megalapozott fejlesztési és beruházási döntésekhez. A konferencián a hazai államigazgatási, banki, vállalati és érdekképviseleti szféra csúcsvezetői nyújtanak első kézből származó, releváns információkat, amelyek az agrárgazdaság valamennyi szereplője – a termelők, az élelmiszergyártók és a kereskedők – számára egyaránt hasznos tájékoztatásul szolgálhatnak.
Emellett a rendezvény széles körű bemutatkozási és piacépítési lehetőséget biztosít az agráriumot kiszolgáló vállalkozások – inputgyártók, integrátorok, gépforgalmazók, finanszírozási és egyéb szolgáltatók – számára.
A konferencia a tartalmas programkínálaton túl alkalmat teremt a szakmai kapcsolatépítésre és üzleti tárgyalásokra, a színvonalas szakmai előadások és kerekasztal-beszélgetések mellett pedig szórakoztató műsorral járul hozzá a résztvevők feltöltődéséhez és kikapcsolódásához.
A Konferencia keretében kerül sor az Agrárdíjak átadására, amelynek tíz kategóriájára szeptember 15-ig van jelentkezési lehetőség.
A Konferencián a fiatal gazdálkodók, a NAK tagok és a csoportosan jelentkezők kedvezménnyel vehetnek részt.
További részletek »
Jelentkezés »

XXXV. Biokultúra Tudományos Nap
2025-12-06 09:00 - 16:30 | MOM Kulturális Központ, Csörsz u. 18., Budapest, 1124, Magyarország
Fókuszban a modern biogazdálkodás

Időpont: 2025. december 6. (szombat)
Helyszín: MOM Kulturális Központ, Kupolaterem
1124 Budapest, Csörsz u. 18.
Program »
A részvétel ingyenes, de előzetes regisztrációhoz kötött.
Regisztráció »
A bioalapanyagokból készült állófogadásra a kóstolójegy 3.000 Ft/fő.

Posztharveszt 3
2026-01-16 08:00 - 16:00 | Neumann János Egyetem, Kecskemét, Izsáki út 5., Kecskemét, 6000
A nagysikerű Posztharveszt 1 és 2 konferenciák után Kecskeméten, a Neumann János Egyetemen következik a folytatás – már lehet kiállítóként és látogatóként is regisztrálni a rendezvényre.
További részletek »
Meghívó, program »
Regisztráció »

A génmódosított élelmiszerek deregulációja?
2026-01-22 10:00 - 13:00 | Agrárminisztérium, Apáczai Csere János u. 9. F2WX+4V Budapest, Budapest, 1052
Az új GMO-k küszöbön álló deregulációjának várható hatásai és a még lehetséges cselekvési utak lesznek a Magyar Természetvédők Szövetsége és a Fenntarthatóság Felé Egyesület január 22-i budapesti konferenciájának fókuszában.
Helyszín: Agrárminisztérium Kupolaterme, 1052 Budapest, Apáczai Csere János u. 9.
Szervezők: Magyar Természetvédők Szövetsége, Fenntarthatóság Felé Egyesület
Program »
További részletek »
A részvétel ingyenes, de regisztrációhoz kötött.
Jelentkezni a következő űrlapon 2026. január 20-ig lehet »

Az alkalmazkodás kora – klímaváltozás Agroinform online konferencia
2026-01-28 09:00 - 12:00
A klímaváltozás hatásai ma már nem elméleti kérdések, hanem a mindennapi mezőgazdasági gyakorlatot formáló tényezők, amelyek arra kényszerítik az ágazat szereplőit, hogy újragondolják a megszokott termelési rendszereket.
Erre a kihívásra keres válaszokat „Az alkalmazkodás kora – klímaváltozás” című Agroinform online konferencia:

hogyan alakítható át a vetésszerkezet a megváltozott klimatikus feltételekhez,
milyen alternatív növények kínálhatnak kitörési lehetőséget a hazai gazdálkodók számára, és milyen regionális tapasztalatok segíthetik a döntéshozatalt.

A webinárium időpontja: 2026. január 28. 9:00 óra
A részvétel ingyenes, de regisztrációhoz kötött.
Jelentkezési űrlap kitöltése »

PROGRAM:
9:00 Megnyitó – Balázs Viktor, Környezeti fenntarthatóságért és innovációért felelős országos alelnök, NAK
9:10 Klimatikus kényszerek a vetésszerkezet kialakításában – Kathy István okleveles meteorológus, tanszéki mérnök, Debreceni Egyetem; Dr. Rácz Csaba okleveles agrármérnök, tudományos munkatárs, Debreceni Egyetem
9:50 Néhány alternatív növény termesztésének lehetősége és korlátai a hazai vetésszerkezetben (pohánka, köles, mohar, len, cirokfélék, csicseriborsó) – Dr. Tóth Zoltán egyetemi docens, tanszékvezető, MATE Növénytermesztési-tudományok Intézet, Agronómia Tanszék
10:10 A dunántúli régióban termesztett alternatív növények – Pólyáné Dr. Hanusz Borbála egyetemi docens, Széchenyi Egyetem, Albert Kázmér Mosonmagyaróvári Kar, Növénytudományi Tanszék
10:30 Kockázatkezelés a KWS modern hibridjeivel – Nagy Csaba, marketing és kommunikációs vezető, KWS Magyarország Kft.
10:55 Aszálytűrés és kockázatcsökkentés komplex mikrobiológiai technológia használatával – Daoda Zoltán, szakmai igazgató, AGRO.bio Hungary Kft.
11:10 Agrárbiotechnológia, mint lehetséges válasz az éghajlatváltozásra – Dr. Bánáti Ferenc, biotechnológiai labor-vezető, CHH Műszaki KFT.
Nem jó az időpont? Semmi gond! Jelentkezz most, és utólag elküldjük a webináriumról készült felvétel linkjét e-mailben!

A csatlakozási linket e-mailben kapják meg a jelentkezők.

Fiatal gazda pályázat
2026-01-29 10:00 - 14:00 | Dunaharaszti Oktatóközpont, Boróka utca 3., Dunaharaszti, 2330
2026. január 29-én Dunaharasztiban „Fiatal gazda pályázat” címmel szervez szakmai rendezvényt a Nemzeti Agrárgazdasági Kamara.
A kamarai rendezvény célja, hogy részletes tájékoztatást nyújtson a megjelenés előtt álló KAP ST „Fiatal mezőgazdasági termelők elindulásának és beruházásainak” támogatásával kapcsolatos teendőkről, valamint bemutassa a Magyar Államkincstár elbírálási és ellenőrzési gyakorlatát, az eddig beérkezett támogatási kérelmek feldolgozásának tapasztalatait, valamint a Támogatási Kérelem, illetve a Kifizetési Kérelem adminisztratív és helyszíni ellenőrzés folyamatait.
Helyszín: Dunaharaszti Oktatóközpont, 2330 Dunaharaszti, Boróka utca 3.
(84WG+9X Dunaharaszti, parkolás a helyszínen megoldott.)
Időpont: 2026. január 29. csütörtök 10.00 – 14.00
A rendezvény ingyenes, de regisztrációhoz kötött.

Regisztrálni az alábbi linken lehet:
https://miniapp.nak.hu/nak-regisztracio/fiatal-gazda-szakmai-rendezveny-konferencia
Meghívó, program »

Mutassa meg minőségi biotermékeit a legjobb séfeknek!
2026-02-07 - 2026-02-08 | Szolnoki SZC Kereskedelmi és Vendéglátóipari Technikum és Szakképző Iskola, Róbert Károly u. 2., 55HJ+65 Szolnok, 5000
Akár biotermékeket előállító, feldolgozó, vagy forgalmazó részt vehet kiállítóként a Magyarország Étele 2026 program elődöntőjén. Az eseményen a hazai gasztronómia jelenlegi és jövőbeni iránya találkozik a hazai cégek, szolgáltatások és termelők munkájával. A séfekkel való közvetlen kapcsolat ma már nem lehetőség, hanem valódi versenyelőny.
Kiállítóként való megjelenés INGYENES. Céljuk, hogy minél több olyan hazai terméket, szolgáltatást mutassanak be, amely mögött valódi érték, történet és minőség áll. A séfek számára pedig óriási segítség, ha személyesen és kutakodás nélkül, ilyen alkalmakon ismerhetik meg azokat, akiktől ezek érkeznek.
Az elődöntő során az ország minden részéről érkező, 24 csapat séfjei mérik össze a tudásukat.
Időpont: 2026. február 7.
Helyszín: Szolnoki SZC Kereskedelmi és Vendéglátóipari Technikum és Szakképző Iskola
(5000 Szolnok, Róbert Károly u. 2.)
55HJ+65 Szolnok
Kiállítói jelentkezési határidő: január 30.
Jelentkezni a foszerkeszto@oldalasmagazin.hu e-mail címen lehet.
Magyarország étele promóciós kisfilm:

https://www.youtube.com/watch?v=gHx–EFRdDo
https://www.youtube.com/watch?v=8IZvTBHjMr8

Talajművelési gyakorlatok összehasonlító tartamkísérlete
2026-02-10 18:30 - 20:00
Szentgyörgyváron és Dióskálon 2003 óta vizsgálják a különböző talajművelési eljárások hatásait. A talajveszteségen és szervesanyag változásán át a jövedelmezőséget is vizsgálták, továbbá a takarónövények hatását is. 2020 óta Esztergályhorváti határában beállítottak egy újabb tartamkísérletet, ahol már van teljes no-till terület is. Ebben az előadásban ennek a több mint 20 éves tartamkísérleteknek az eredményeit tudhatják meg az érdeklődők.
Előadó: Benke Szabolcs agrármérnök, programkoordinátor.

Időpont: 2026. február 10. 18:30

Helyszín: az előadást online formában rendezik, ami azt jelenti, hogy egy internetes videószobába belépve, a saját számítógéped elől követheted a prezentációt. Ehhez mindössze egy számítógépre vagy okostelefonra, hangszóróra/fülhallgatóra és stabil internetkapcsolatra lesz szükséged.
Részvételi díj: ingyenes, de regisztrációhoz kötött. Regisztrálni itt lehet »

Magbörze és házikerti szakmai nap
2026-02-14 09:00 - 13:00 | MOM Kulturális Központ, Csörsz u. 18., Budapest, 1124, Magyarország
A részvétel ingyenes, de előzetes regisztrációhoz kötött.
Jelentkezés: emailben az nbgk@nbgk.hu címen, vagy a +53 380 070·es telefonszámon.
Jelentkezési határidő: 2026. február 10.
Program »

„Hagyományunk és értékünk alapjai” szakmai rendezvény Vasadon
2026-02-17 14:30 - 18:30 | Vasadi Könyvtár és Művelődési ház, Petőfi S. u. 54., Vasad, 2211
A Nemzeti Agrárgazdasági Kamara Pest Vármegyei és Fővárosi Szervezete 2026. február 17-én szakmai rendezvényt szervez a Pest vármegyei Vasadon helyi termék és értéktári kiállítással, valamint kóstolóval egybekötve.
A rendezvényen bemutatkoznak olyan helyi jó gyakorlatok, amelyeken keresztül a helyi értékeket, termékeket, termelőket, a Rövid Ellátási Lánc értékesítési feltételeit, valamint a többlábon állás lehetőségeit ismerhetik meg.
Helyszín: Vasadi Könyvtár és Művelődési ház,
2211 Vasad, Petőfi S. u. 54.
Meghívó, program »
Regisztrálni IDE KATTINTVA lehet.
További részletek »

A Talajtani Intézet regeneratív kísérletének első eredményei
2026-02-17 18:30 - 20:00
A talajvédelmi problémák jelentős részére a regeneratív mezőgazdaság nyújthat megoldást. A regeneratív kísérlet 2023 ősze óta 12 ha területen, csernozjom talajon zajlik. Fő cél a szántásos, forgatás nélküli és no-till technológiák összehasonlítása, gyorsabb olcsóbb indikátorok keresése. A kísérleti növények levélfelülete nagyobb volt a regeneratív módszernél, míg a termésmennyiségben nem volt szignifikáns különbség. Jelenlegi aszályos helyzetben a takarónövény is gyéren kelt ki. Extrém esőzésnél a takart, illetve forgatás nélküli talajművelésnek nagyobb esélye van kimosódás ellen.
Előadó: Pirkó Béla (tudományos segédmunkatárs, HUN-REN Agrártudományi Kutatóközpont, Talajtani Intézet)
Időpont: 2026. február 17. 18:30

Helyszín: az előadást online formában rendezik meg. Ez azt jelenti, hogy egy internetes videószobába belépve, a saját számítógéped elől követheted a prezentációt. Ehhez mindössze egy számítógépre vagy okostelefonra, hangszóróra/fülhallgatóra és stabil internetkapcsolatra lesz szükséged.
Részvételi díj: ingyenes, de regisztrációhoz kötött. Regisztrálni itt lehet »

Őszibarack szakmai nap Szatymazon
2026-02-19 08:00 - 17:00 | Dankó Pista Művelődési Ház és Könyvtár, Dózsa György u. 42., Szatymaz, 6763
2026. február 19-én (csütörtök) őszibarack szakmai rendezvényt tartanak Szatymazon, a Dél- Alföldi Őszibarack-termesztők Szövetsége szervezésében.
Az egészséges táplálkozás egyik alapvető részét jelentő hazai gyümölcsfogyasztás fokozásának elsődleges feltétele, hogy a hazánkban biztonságosan megtermelhető, kiváló beltartalmi értékekkel rendelkező gyümölcsfajok termesztését elősegítsük és népszerűsítsük. A szélsőséges klímaváltozás következtében hazánkban is egyre szűkül az olyan – gazdaságosan termeszthető – gyümölcsfajok köre, mely a lakosság és a konzervipar ellátását is biztosítani tudja. A továbbra is perspektivikus gyümölcsfajok termesztéséhez pedig egyre nagyobb felkészültség szükséges. Ilyen gazdaságosan termeszthető gyümölcsfajunk az őszibarack, mely az egyre melegedő klímánkon való termesztésre még alkalmasabbá válik, mint a korábbi évtizedekben.
A sokasodó kihívásoknak való sikeres megfelelés és a fent említett felkészültség megszerzése érdekében kerül megrendezésre az idei rendezvény, melynek részletes programja a MEGHÍVÓBAN tekinthető meg.
Bíztatunk minden gazdálkodót, gyümölcstermesztőt és érdeklődőt, hogy látogassa meg a rendezvényt!

ÖMKi ágazati szakmai nap
2026-02-19 08:30 - 16:30 | Széchenyi István Egyetem Albert Kázmér Mosonmagyaróvári Kar, Lucsony utca 2., Mosonmagyaróvár, 9200, Hungary
Az Ökológiai Mezőgazdasági Kutatóintézet (ÖMKi) Ágazati Szakmai Napja az ökológiai gazdálkodás aktuális kérdéseire fókuszál a talaj, a klíma és az egészség összefüggéseinek bemutatásával. A rendezvény célja, hogy tudományosan megalapozott, ugyanakkor a gyakorlatban is jól hasznosítható ismereteket adjon át a hazai ökoágazat szereplőinek. A plenáris előadások és párhuzamos szekciók átfogó képet nyújtanak az ágazat helyzetéről, míg a terepi programok közvetlen betekintést kínálnak a működő biogazdaságok és innovatív megoldások mindennapjaiba.
További részletek >>
Program >>
Regisztrációs díj:
2026. január 10-ig: 12.000 Ft
2026. január 10 – február 10-ig: 15.000 Ft
Regisztráció >>

„Alternatív Élelmiszerhálózatok feltérképezése és a bevált nemzetközi gyakorlatok bemutatása” Dunaharasztiban
2026-02-19 10:00 - 15:00 | Nemzeti Agrárgazdasági Kamara Oktatóközpont, Boróka utca 3., Dunaharaszti, 2330, Magyarország
A program a fenttarható élelmiszerrendszerek digitalizációs és/vagy innovatív eszközök és megoldások közvetítésére fókuszál. Kiemelt célja az alternatív élelmiszerhálózatban lévő különböző szereplők és régiók közötti tudásmegosztás és együttműködés elősegítése hazai és nemzetközi bevált gyakorlatok bemutatásával.
Helyszín: Nemzeti Agrárgazdasági Kamara Oktatóközpont
2330 Dunaharaszti, Boróka utca 3.
Időpont: 2026. február 19. (csütörtök), 10:00-15:00
Meghívó, program »
Regisztráció IDE KATTINTVA tehető meg.
További részletek »

Kedvezmény az ökológiai termelés szereplőinek az Agrárium 2026 konferencián
2026-03-10 08:00 - 17:00 | Four Points by Sheraton Kecskemét Hotel és Konferenciaközpont, Izsáki út 6., Kecskemét, 6000, Magyarország
Amennyiben Ön ökológiai tanúsító szervezet által ellenőrzött keretek között folytat mezőgazdasági termelést, feldolgozást, takarmány-előállítást, forgalmazást vagy forgalomba hozatalt, tárolást, importot vagy exportot, kedvezményes részvételi díjjal, 30 000 Ft + áfa összegért vehet részt az év kiemelkedő tavaszi agráreseményén, az Agrárium 2026 konferencián.
A rendezvény időpontja: 2026. március 10.
A rendezvény helyszíne: Kecskemét, Four Points by Sheraton Kecskemét Hotel és Konferenciaközpont
(GPS: VMXF+76 Kecskemét)
Jelentkezés menete
A kedvezményes részvételi díj igénybevételéhez kérjük:

Töltse ki az itt elérhető adatlapot:
https://cdn.portfolio.hu/files/a/agrarium-jelentkezesi-lap-kistermeloknek-2026.pdf
Mentse le a kitöltött adatlapot, majd küldje el emailben a gazdalkodoikedvezmeny@portfolio.hu címre.
A levél tárgyában kérjük, tüntesse fel: Portfolio Agrárium 2026 – gazdálkodói jelentkezés

Az Agrárium 2026 konferencia célja, hogy átfogó képet adjon azokról a szabályozási, piaci, támogatási, finanszírozási és jövedelmezőségi változásokról, amelyek 2026-ban meghatározzák az agrárgazdasági szereplők működését. A résztvevők egy helyen juthatnak hozzá a legfontosabb információkhoz, új szakmai kapcsolatokat építhetnek, és ápolhatják meglévő üzleti kapcsolataikat.
A részletes program itt érhető el: https://www.portfolio.hu/rendezvenyek/konferencia-agrar/agrarium-2026/1984/program
Az árakra és a jelentkezésre vonatkozó egyéb információkat itt találja: https://www.portfolio.hu/rendezvenyek/konferencia-agrar/agrarium-2026/1984/arak

Élelmezésbiztonság és rövid ellátási láncok
2026-03-16 10:00 - 11:30
A rövid élelmiszer-ellátási láncok szerepe egyre fontosabbá válik a helyi élelmiszerrendszerek megerősítésében. Egy olyan világban, ahol a geopolitikai feszültségek, a klímaváltozás és az instabil globális ellátási láncok egyre nagyobb kihívást jelentenek, különösen felértékelődik a helyi termelők és közösségek együttműködésére épülő rendszerek jelentősége.
Az EU4Advice és a COREnet projektek keretében egy olyan online szakmai beszélgetésre kerül sor 2026. március 16-án (hétfőn) 10:00–11:30 között, amelyben részletesen kifejtik, hogy a rövid ellátási láncok hogyan járulhatnak hozzá az élelmezésbiztonság, az élelmiszer-önrendelkezés és a reziliencia erősítéséhez.
Figyelem! A „Food Security, Sovereignty & Resilience: The Role of Short Food Supply Chains” esemény angol nyelven zajlik!
Az esemény egy 15 perces nyitó előadással indul a francia élelmezésbiztonsági szabályozásról, majd egy kerekasztal-beszélgetés következik, ahol szakértők a helyi élelmiszerrendszereket négy dimenzió mentén vizsgálják:
– szabályozási
– technológiai
– társadalmi innovációs
– üzleti megközelítés
A beszélgetés egyik résztvevője Dezsény Zoltán, a Magosvölgy Ökológiai Gazdaságtól.
A beszélgetés során arra keressük a választ, hogy ezek a tényezők miként járulhatnak hozzá a reziliens helyi élelmiszerrendszerek kialakításához, és milyen szerepe lehet ebben a rövid ellátási láncokat szervező közösségeknek és szakembereknek.
Az esemény interaktív lesz, így lehetőség lesz kérdésekre és tapasztalatcserére is.
A szervezők szeretettel várnak minden REL szervezőt, szaktanácsadót és az agrár-élelmiszer rendszerek iránt érdeklődő szakembert.
Regisztrálni ide kattintva lehet »

"Talaj a talpad alatt" - Országos figyelemfelkeltő kampánynap
2026-03-20 10:00 | Több helyszín, https://www.google.com/maps/d/viewer?mid=189EwdFar7t63dypCoXOrKyORTtwJV6k&ll=47.34645987411247618.94601295000001&z=8
A Magyar Talajtani Társaság 2026. március 20-án immár harmadik alkalommal rendezi meg országos figyelemfelkeltő kampánynapját „TALAJ a talpad alatt” címmel. A kezdeményezés célja, hogy ráirányítsa a figyelmet egyik legfontosabb természeti erőforrásunkra és nemzeti kincsünkre, a termőtalajra, annak állapotára és fontosságára, a talajdegradáció jelentette komplex, a földrész és a bolygó lakosságát érintő problémákra.
A kampánynap keretében a Társaság talajtanos szakemberei az ország különböző pontjain délelőtt 10 órától 1-1 talajszelvényt mutatnak be a kampánynaphoz csatlakozott helyszíneken. A helyszíni program során a szakemberek leírják a feltárt talajszelvényt, mesélnek a talajról, annak működéséről és természetesen válaszolnak a megjelentek kérdéseire. Cél, hogy a laikus érdeklődők is élményszerű, közérthető formában kapjanak képet arról, mennyi információt rejt egy talajszelvény és milyen sokrétű tudomány a talajtan.
Helyszínnel jelentkezni az alábbi űrlapon lehet: https://forms.gle/pWXjsW7mv8NmD6Kq5
Az eseményhez csatlakozó helyszínek az alábbi interaktív TÉRKÉPEN követhetők.
A kampánynaphoz idén is kapcsolódik a közösségi tudomány jegyében szervezett akció: ezúttal a gilisztaszámlálás. A Talajbiológiai Szakosztály által indított kezdeményezés célja, hogy a résztvevők egyszerű módszerrel, saját helyszínükön gyűjtsenek adatokat a talajélet egyik fontos szereplőjéről. A program részleteiről és a csatlakozás módjáról a Talajbiológiai Szakosztály oldalán a „Kukacoskodjunk közösségi talajbiológiai aktivitás„ fül alatt olvasható részletes tájékoztatás.
A kampánynapon megnyitott és szakember által ismertetett talajszelvény később akár benyújtható a Magyar Talajtani Társaság „Az Év Talaja” felhívására. A 2026. évi pályázat a kampánynap előtt még meghirdetésre kerül, a kiírás a korábbi évek gyakorlatát követi. Ennek megfelelően a szelvény dokumentálása és fotózása már a helyszínen jó alapot adhat egy későbbi jelöléshez.
A programról további részletes információk a Társaság honlapján olvashatók: https://talaj.hu/talaj-a-talpad-alatt-3/

Talaj a talpad alatt Agroinform online konferencia
2026-03-20 10:00
Idén ismét országos eseménnyel hívja fel a figyelmet a termőtalajok állapotára és jelentőségére a Magyar Talajtani Társaság. A kampánynapon talajtanos szakemberek az ország több pontján talajszelvényeket ásnak ki, és bemutatják, milyen folyamatok zajlanak a talajban, valamint miért kulcsfontosságú a termőföld védelme a mezőgazdaság jövője szempontjából.

Az Agroinform online közvetítéssel kapcsolódik be a programba: a „Talaj a talpad alatt” Agroinform online konferencia során több helyszínről élőben követhetők majd a bemutatók. Aki velünk tart, hallhat majd a termőföldi vízvisszatartás kérdéséről, amelyről sok szó esik, mégis kevéssé ismert a gyakorlati jelentősége, de a talajszelvény-bemutatókat is élőben követhetik.
A részvétel ingyenes, de regisztrációhoz kötött, jelentkezni az űrlap kitöltésével lehet itt »
A csatlakozási linket e-mailben fogják megkapni a jelentkezők.
PROGRAM

Köszöntő – Dr. Dobos Endre, MTT elnöke
Amiről mindenki beszél, de mégsem beszél róla senki: Vízvisszatartás a termőföldön – Daoda Zoltán, szakmai igazgató, AGRO.bio Hungary Kft.
Talajszelvény-bemutatók és körkapcsolás – 5-6 talajszelvény bemutatása, online kapcsolással az ország különböző pontjairól

A körkapcsolás várható helyszínei:

Bőszénfa, MATE Tangazdaság Nonprofit Kft. Szarvasfarm
Hódmezővásárhely, Szegedi Tudományegyetem Mezőgazdasági Kar
Vigántpetend, Közép-Dunántúli Biokultúra Egyesület
Budapest, 1116 Kecskeméti József utca 14, Kelenvölgyi Általános Iskola
Kömlőd, NAK

A regisztrált helyszínek megtekinthetőek az alábbi (folyamatosan bővülő) táblázatban.
További részletekkel, valamint a bekapcsolódó helyszínekkel kapcsolatban frissülő információk ide kattintva érhetők el.

Minden csepp számít!
2026-04-22 09:00 - 12:00
Vízgazdálkodás Agroinform online konferencia
Fókuszban a víz
Hogyan őrizzük meg a vizet a földeken az aszályos időkben? Online konferenciánkon szakértői megoldásokat mutatunk erre a kihívásra.
Megmutatjuk, milyen módszerekkel növelhető a talaj vízmegtartó képessége, és hogyan segíthetnek az új öntözési technológiák a kiszámíthatatlan időjárás mellett is stabilabb terméseredmények elérésében.
Mire számíthatsz az online konferencián?

országos vízügyi helyzetkép
a vízkészlet-gazdálkodás szemléletváltása
a hőstressz és az UVB sugárzás hatásai
a termőföldi vízvisszatartás lehetőségei
a precíziós és föld alatti csepegtető öntözés előnyei a klímaváltozás korában
gyakorlati tapasztalatok az aszálykockázat kezelésében

A konferencia időpontja: 2026. április 22. 9.00 óra
A konferencia online lesz követhető az Agroinform portálon.
A részvétel ingyenes, de regisztrációhoz kötött. Regisztrálni ezen a linken lehet »
A csatlakozási linket e-mailben fogják megkapni a jelentkezők.
NAK szaktanácsadóknak kreditpontot ér a részvétel ezen az online konferencián.
Rovábbi információk, program »

V. Magyar Gasztronómia Napja
2026-04-25 - 2026-04-27 | Debreceni Egyetem Szolnoki Campus, Tisza liget sétány 14., Szolnok, 5000, Magyarország
Kiállítási lehetőség termelők és gyártók számára
Időpont: 2026. április 25–26.
Helyszín: Debreceni Egyetem Szolnok Campus
A Magyar Gasztronómia Napja egy országos jelentőségű szakmai rendezvény, amelynek célja a hazai élelmiszertermelők, gyártók és a vendéglátóipar szereplői közötti közvetlen, működő kapcsolatok erősítése. A kétnapos esemény kivételes lehetőséget kínál arra, hogy a minőségi, hazai alapanyagokat előállító szereplők személyesen mutatkozzanak be a gasztronómiai szektor döntéshozóinak.
A rendezvény különösen fontos platform a termelők számára, hiszen:

hiteles képet adhatnak tevékenységükről és termékeikről,
hozzájárulhatnak a termelői és vendéglátói szektor közötti együttműködések erősítéséhez,
aktív szerepet vállalhatnak a hazai, egészséges alapanyagokra épülő gasztronómia jövőjének formálásában,
gyakorlati tapasztalataikkal inspirálhatják a szakmai közönséget.

Miért érdemes kiállítóként részt venni?

Közvetlen kapcsolatépítés: séfekkel, étteremtulajdonosokkal, beszerzőkkel és szakmai döntéshozókkal
Új üzleti lehetőségek: hosszú távú beszállítói kapcsolatok kialakítása
Termékbemutatás és kóstoltatás: a termékek minőségének és egyediségének személyes bemutatása
Szakmai láthatóság: országos szintű megjelenés és presztízsnövekedés
Kapcsolat a jövő szakembereivel: diákok és pályakezdők bevonása, edukációja

A kiállítók számára biztosított lehetőségek:

kiállítói terület a termékek bemutatására
kóstoltatási lehetőség
megjelenés a rendezvény hivatalos kommunikációs felületein
részvétel a versenyek díjazásában termék- vagy ajándékcsomag felajánlásával
közvetlen elérés egy releváns, szakmai közönséghez

Részvételi hozzájárulás:
A szervezők a részvételi díjat rugalmasan kezelik: a kiállítók saját lehetőségeik és a részvétel értékének megítélése alapján járulhatnak hozzá a rendezvény megvalósításához.
Kiállítói megrendelőlap:
A rendezvény a korábbi évek tapasztalatai alapján jelentős érdeklődésre tart számot: 2025-ben mintegy 3500 szakmai látogató vett részt, köztük séfek, oktatók, étteremtulajdonosok és beszerzők.
A megrendelőlap letölthető itt » Word / Pdf
Kiemelt programok 2026-ban:

Magyarország Étele 2026 – szakácsverseny
Szamos Tányérdesszert verseny 2026
Szakma Ifjú Mestere 2026
Magyarország Itala 2026 – koktél- és pálinkaverseny
Agroturizmus Étele 2026
HunExpo 2026 – kiállítás és vásár
Bormustra és pálinkabemutatók
Termelői piac és kézműves vásár
Pályaorientációs rajzverseny és kiállítás

Részletes program és a mellékelt programfüzet »
A rendezvény hangulatába itt nyerhet bepillantást: Magyarország Étele® – A nemzet egy darabja videóklip: https://www.youtube.com/watch?v=gHx–EFRdDo
További információk: https://www.facebook.com/magyarorszagetele?locale=hu_HU

Agroturizmusra FEL!
2026-05-05 09:30 - 16:00 | Nomád Hotel & Glamping, Síkfőkút út 5-7., Noszvaj, 3323
Az országos, tíz állomásból álló roadshow vidéki mikro- és kisvállalkozások – különösen az agro- és ökoturisztikai, valamint mezőgazdasági szektorban működők – számára biztosít gyakorlatorientált, inspiráló és közösségépítő szakmai találkozót.
Az eseményen való részvétel díjmentes, de regisztrációhoz kötött, melyet a következő linken lehet megtenni »
További részletek, tervezett program »

Vállalati Energiamenedzsment 2026
2026-05-06 08:00 - 17:00 | Hotel InterContinental Budapest, Apaczai Csere J. u, 12-14., Budapest, 1052
Energetikai tudatosság = versenyképesség
A tudatos energiamenedzsment ma már nem csupán lehetőség, hanem kötelezettség. Legyen egy vállalat kicsi, közepes vagy nagy, az áram- és gázbeszerzése továbbra is a versenyképességének egyik alapköve – de korántsem az egyetlen. Aki nem alakít ki átgondolt energiastratégiát, az óhatatlanul hátrányba kerül. A hogyan azonban jóval bonyolultabb, mint eddig: az energetika az egyik leggyorsabban változó terület, ahol szinte évről évre újra kell gondolni a megszokott gyakorlatokat.
A vállalati energiamenedzsment mára stratégiai kérdéssé vált. Nem csupán arról szól, hogyan csökkentsük a költségeket, hanem arról is, hogyan építünk fenntarthatóbb, ellenállóbb és üzletileg sikeresebb vállalatot. Ez lesz az, ami a következő években meghatározza, kik kerülnek előnybe – és kik maradnak le.
Éppen ezért foglalkozik konferenciánk átfogóan ezekkel a témákkal: a korábbi sikerekre építve, ugyanakkor az új kihívásokra és igényekre is választ kínálva:
I. Szekció: Energiaárak- és beszerzés geopolitikai nyomás alatt
Az elmúlt évek – és a most zajló iráni konfliktus – megmutatták, hogy a geopolitikai folyamatok súlyos befolyással vannak az energiaárakra, és az olcsó és kiszámítható energia korszaka egyhamar nem tér vissza. Ebben a szekcióban körbejárjuk, hogy mire készüljenek a vállalkozások a következő években az áram- és gázárak tekintetében, és hogy az energiakereskedők milyen jövőbeli átalakulásokra számítanak a piacokon. Sőt, szakítunk azzal a hiedelemmel is, hogy létezik „egyetlen jó szerződés” és megmutatjuk, hogy miért van szükség komplex portfóliómenedzsmentre. A kérdés már nem az, hogy a fix, indexált vagy PPA-típusú szerződés vagy éppen az on-site megoldás a legjobb, hanem hogy milyen kombinációban, időtávra és kockázati étvággyal.
Kiemelt témák:
2026-os áram- és gázpiaci kilátások
Fix, változó, hibrid és PPA-struktúrák kombinálása
Portfólióalapú beszerzés: több kereskedő, több termék Időjárásfüggő termelés hatása a vállalati árkockázatra
Hedging és árkockázat-kezelési modellek A származási garanciák és zöld beszerzés üzleti realitása
Negatív árak és kiegyenlítési költségek vállalati hatása
On-site megoldások
Okos tarifák
II. Szekció: Energiatárolás A-tól Z-ig
Mindenki az energiatárolásról beszél, de a legfontosabbról csak kevesen: kinek és milyen üzleti modellben éri meg? Ráadásul az energiatárolás nem csak önmagában értelmezendő, hanem sokszor egy hibrid rendszer részeként, ami tovább bonyolítja a képletet. Egy összetett energiarendszer esetén a berendezéseken kívül nagyon sok múlik az energiamenedzsment stratégián és szoftvereken is. Azt is áttekintjük, milyen technológiák állnak rendelkezésre a villamosenergia-tároláson túl, külön kitérve a hosszabb időtávú megoldásokra, például a hőalapú (termikus) energiatárolási rendszerekre. A blokk legfőbb célja, hogy bemutassa a vállalati energiatárolásban rejlő lehetőségeket: hogyan csökkenthetők a költségek a saját célra megtermelt energia hatékonyabb felhasználásával, mekkora bevételek érhetők el az árampiacon és milyen finanszírozási lehetőségek állnak rendelkezésre a vállalatok számára, ha belefognának az energiatárolók telepítésébe.
Kiemelt témák:
Ipari akkumulátoros rendszerek megtérülési modelljei
Méretezés, ciklusszám, degradációs modellek
LCOS és beruházási küszöbszintek
Hosszú távú tárolás (LDES)
Rendszerhasználati díj optimalizáció
Bevételi stacking: arbitrázs, szabályozási piac, kapacitásmechanizmus
Hibrid rendszerek
Csatlakozási korlátok, kolokációs modellek
Banki és befektetői elvárások
III. Szekció: Amit ma megspórolhatsz, ne halaszd holnapra
Elcsépeltnek hangzó, de nagyon igaz mondás, hogy a legolcsóbb energia az, amit nem használunk el. Ezért az energiahatékony működés egyre inkább a vállalati költségcsökkentés egyik legfontosabb eleme. Bár rengeteg helyen lehet spórolni az energiafelhasználáson, de iparáganként jelentősen eltér, hogy hol és hogyan érdemes hozzáfogni egy-egy energiahatékonysági beruházáshoz. A szekció során a gyakorlati megvalósításra és a technológiai váltásra koncentrálunk: feltérképezzük a hűtő- és fűtő rendszerekben, például a hulladékhőben rejlő lehetőségeket, de nem hagyjuk ki a leggyorsabban megtérülő megtakarítási lehetőségeket sem. Ebben a szekcióban előkerül az Energiahatékonysági Kötelezettségi Rendszer (EKR) is, mérleget vonva a 2025 júniusi átalakítás óta eltelt időszak tapasztalatairól és a HEM-piac aktuális dinamikájáról. Megvizsgáljuk, hogyan alakítható a kötelezettség versenyelőnnyé, és milyen új üzleti stratégiák rajzolódnak ki a szabályozási környezet átalakulásával.
Kiemelt témák:
Gyors megtérülésű beavatkozások vs. komplex technológiaváltás
Hulladékhő-hasznosítás ipari környezetben: műszaki és üzleti modellek
Hőszivattyús rendszerek és elektrifikáció mint földgázkiváltási stratégia
Fűtési–hűtési rendszerek optimalizálása
Az Energiahatékonysági Kötelezettségi Rendszer (EKR) 2025 utáni tapasztalatai és piaci hatása
HEM-piac működése, árképzése és likviditási kérdése
Kötelezettségből üzleti modell: EKR-alapú projektfejlesztés és együttműködések
ESCO-modellek és teljesítményalapú szerződéses struktúrák
Finanszírozási lehetőségek: zöld hitelek, támogatások, EKR-bevétel integrálása
IV. Szekció: Jedlik Ányos Energetikai Program: megjelentek a pályázatok, hogyan tovább?
Záró szekciónkban a Jedlik Ányos Energetikai Programot elemezzük az első pályázati körök tapasztalatainak tükrében. A főbb támogatási konstrukciók jelentkezési határideje közeleg, illetve több kiírás már le is zárult, így értékelni tudjuk az első tapasztalatokat. Áttekintjük, mely vállalati szereplők tudtak forráshoz jutni, és mely konstrukciók bizonyultak sikeresnek. Arra is választ keresünk, mi következik az aktuális pályázati ciklus után: várható-e újabb állami forrás, vagy a zöld beruházások finanszírozása egyre inkább piaci alapokra helyeződik? A végső cél annak feltérképezése, hogyan alakul a vállalati energetikai fejlesztések finanszírozási környezete a következő időszakban.
Kiemelt témák:
A pályázat tapasztalatai Sikeres és kevésbé működő konstrukciók összehasonlítása
Elutasítási okok és tipikus pályázói hibák Pályázati forrás + banki finanszírozás: kombinált struktúrák és elvárt önerő
Projektbank-képesség: mely fejlesztések „finanszírozhatók” támogatás nélkül is
EU-s és hazai források várható iránya a 2026 utáni időszakban
Piaci alapú zöld finanszírozás térnyerése: zöld hitelek, kötvények, ESG-elvárások
Hogyan változik a vállalati energetikai beruházások tőkeköltsége?
Stratégiai felkészülés: pályázatvezérelt vagy piaci logikájú fejlesztési modell?
Regisztráció, további részletek »

Alföldi Állattenyésztési és Mezőgazda Napok
2026-05-14 09:00 - 2026-05-16 18:00 | Hód-Mezőgazda Zrt. Kiállítási Centrum, Aranyág kert 71 (47. főút, 195. km), Hódmezővásárhely, 6800
Az Alföld egyik legjelentősebb agrárszakmai eseménye, az Alföldi Állattenyésztési és Mezőgazda Napok Szakkiállítás és Vásár, 2026. május 14–16. között várja a szakembereket és érdeklődőket Hódmezővásárhely városában. A rendezvény az állattenyésztés nyolc ágazatának – többek között a ló-, szarvasmarha-, sertés-, juh-, kecske-, baromfi-, díszbaromfi- és nyúltenyésztés, valamint a halászat és vadászat – legfontosabb szereplőit vonultatja fel, kiegészítve az állattenyésztéshez kapcsolódó növénytermesztési és szakipari kiállítókkal.
Program »
További információ: www.hodmezogazda.hu

AgroFood 2026 – A jövő íze
2026-05-19 08:30 - 17:00 | Four Points by Sheraton Kecskemét Hotel és Konferenciaközpont, Izsáki út 6., Kecskemét, 6000, Magyarország
A konferencia átfogó képet ad az élelmiszeripart meghatározó beruházási, szabályozási, piaci és finanszírozási kérdésekről. A rendezvény bemutatja az aktuális trendeket és lehetőségeket, valamint hosszabb távú iparági kilátásokat is kínál a megalapozott stratégiai döntések támogatására.
Az esemény hasznos a teljes élelmiszergazdasági szektor és a kapcsolódó iparágak szereplői számára, emellett kiváló lehetőséget biztosít szakmai kapcsolatépítésre is.
A rendezvény időpontja: 2026. május 19.
A rendezvény helyszíne: Kecskemét, Four Points by Sheraton Kecskemét Hotel és Konferenciaközpont
Részletes program: https://www.portfolio.hu/rendezvenyek/konferencia-agrar/agrofood-2026/1986/program
Az ökológiai termelési szereplők a legkedvezőbb áron (30.000 Ft + áfa) vehetnek részt a rendezvényen.
Jelentkezés menete:

Töltse ki az itt elérhető adatlapot:
https://www.portfolio.hu/portfolio/uploads/portfolio/Agrofood_jelentkezesi_lap_kistermeloknek_es_okotermeloknek_2026_.pdf
Mentse le a kitöltött adatlapot, majd küldje el emailben a termeloikedvezmeny@portfolio.hu címre
A levél tárgyában kérjük, tüntesse fel: Portfolio AgroFood 2026 – mezőgazdasági termelői jelentkezés

AgroFuture 2026 – Jövőtálló gazdálkodás
2026-05-20 08:00 - 17:00 | Four Points by Sheraton Kecskemét Hotel és Konferenciaközpont, Izsáki út 6., Kecskemét, 6000, Magyarország
A konferencia átfogó tájékoztatást nyújt:

a fenntartható gazdálkodáshoz kapcsolódó szabályozási követelményekről és támogatásokról,
a fenntarthatóságot szolgáló termékekről, technológiákról és jó gyakorlatokról,
a világszintű és hazai agrárinnovációs folyamatok fő irányairól és
az innovációs eredmények felhasználásának költség- és jövedelmezőségi viszonyairól.

A rendezvény időpontja: 2026. május 20.
A rendezvény helyszíne: Kecskemét, Four Points by Sheraton Kecskemét Hotel és Konferenciaközpont
Részletes program: https://www.portfolio.hu/rendezvenyek/konferencia-agrar/agrofuture-2026/1988/program
Az ökológiai termelési szereplők a legkedvezőbb áron (30.000 Ft + áfa) vehetnek részt a rendezvényen.
Jelentkezés menete:

Töltse ki az itt elérhető adatlapot:
https://cdn.portfolio.hu/files/a/agrofuture-jelentkezesi-lap-kistermeloknek-es-okotermeloknek-2026.pdf
Mentse le a kitöltött adatlapot, majd küldje el emailben a termeloikedvezmeny@portfolio.hu címre
A levél tárgyában kérjük, tüntesse fel: Portfolio AgroFuture 2026 – mezőgazdasági termelői jelentkezés

Az orchideáktól a pásztorbotig – Vigántpetend
2026-05-22 18:00 - 19:00 | Vigántpetendi Bioiskola, Kossuth u. 15., Vigántpetend, 8294
„Miért lett a fáslegelő 2026 élőhelye?” címmel tart előadást Samu Zoltán Tamás okleveles természetvédelmi mérnök 2026. május 22-én este 18 órától a Vigántpetendi Bioiskolában.
A részvétel díjmentes.

REL Szervezők Napja 2026
2026-05-28 09:00 - 16:30 | Széchenyi István Egyetem Albert Kázmér Mosonmagyaróvári Kar, Lucsony utca 2., Mosonmagyaróvár, 9200, Hungary
2026-ban negyedik alkalommal rendezi meg a REL Szervezők Napját a Kislépték Egyesület és a Pannon Helyi Termék Nonprofit Kft., valamint a Széchenyi István Egyetem Albert Kázmér Mosonmagyaróvári Kara a KAP-Hálózat és a Nemzeti Agrárgazdasági Kamara társszervezésében.
A program a FOSTER projekt eredményeire is épít, bemutatva azokat az innovatív módszereket és eszközöket, amelyek segítik a fenntartható, egészséges és ellenálló élelmiszerrendszerek kialakítását.
A szakmai program egész nap termelői vásárral egészül ki.
Időpont: 2026.05.28. 09:00–16:30
Helyszín: Széchenyi István Egyetem Albert Kázmér Mosonmagyaróvári Kar, Biotechnológia Oktató és Bemutató Központ (Phare épület), 9200 Mosonmagyaróvár, Lucsony u. 2.
A részvétel ingyenes de előzetes regisztrációhoz kötött.
Regisztráció »
Program »
További részletek »

Az orchideáktól a pásztorbotig - Hegyesd
2026-05-30 15:00 - 17:00 | Hegyesd Kultúrház, Petőfi u. 19., Hegyesd, 8296
„Miért lett a fáslegelő 2026 élőhelye?” címmel tart előadást Samu Zoltán Tamás okleveles természetvédelmi mérnök 2026. május 30-án a hegyesdi kultúrházban, délután 15 órától.
A részvétel díjmentes.
